Ben Diogaye Bèye

Ben Diogaye Bèye (born 1947) be a Senegalese filmwriter, filmmaker, film producer den journalist. Na he be de assistant director of nearly a dozen Senegalese films, wey dey include Touki Bouki plus Djibril Diop Mambety, Baks plus Momar Thiam, Sarah et Marjama plus Axel Lohman, den de co-screenwriter of de latter two.

He educate insyd Paris, na he be an apprentice of chaw noted Senegalese filmmakers, wey dey include Ousmane Sembène, Ababacar Samb, den Djibril Diop Mambety. Na he be a radio broadcaster-producer give Radio Senegal wey he sanso be as a professional journalist, wey dey direct de Senegalese news agency ein "Sports and Culture" department.

Na ein first (short) film be Les Princes Noirs de Saint Germain-des-Près, dem release insyd 1972, wich sanso be ein best known. E be a satire for a young den unemployed African wey dey try make he live differently insyd de French capital. Ein second film, Samba Tali, na dem release am insyd early 1975. He produce den directe am based for ein screenplay. E receive de Best Short Film Prize for de Festival International du Film de l'Ensemble Francophone insyd Genèva insyd 1975 den for de Carthage Festival insyd 1976.

Bey produce den direct ein first feature film, Sey, Seyti, insyd 1980, wich na be critical of polygamy insyd Senegal. Na e be de runner up give de Best Screenplay Prize for a contest dem organize give de Francophone countries by de Agency for Technical and Cultural Cooperation. E receive an honorable mention for de Locarno Film Festival den de Prix de la Commune Pan-African Film Festivals insyd 1980 den 1981 respectively.

Insyd 1987, he direct a documentary film for de Senegalese Red Cross. Oda films he direct dey include Un Homme Des Femmes (1983) den Moytuleen (1996). Insyd 2004 he release ein second full-length film, Un Amour d’Enfant, wich dey look at childhood love. E win de UNICEF Award give de Promotion of Children's Rights for de Pan-African Film Festival insyd 2005 wey e receive a Special Mention from de World Catholic Association for Communication.

He wrep de original scenario give Thiaroye '44, dem later rename am Camp de Thiaroye wey dem release am insyd 1988. Beye be a member of de Association of Senegalese Filmmakers.

 References 

Category:Human
Category:1947 births
Category:Senegalese people
Category:Senegalese film directors
Category:Senegalese film producers
Category:Senegalese screenwriters
Category:Senegalese journalists
Category:Serer film directors
Category:Serer journalists